स्याउले पनि आश्चर्यमिश्रित स्वरमा भन्यो, ‘मलाई पनि यो कुराले वेलावेला रिंग्याउँछ । हामी मात्र होइन, चाडपर्व आउँदा अरू चिजको पनि भाउ बढ्छ । जुनसुकै चिजको मूल्यले पनि आकाश छुन–छुन खोज्छ । पक्कै पनि, भाउ बढ्नु र चाडपर्वबीच गहिरो सम्बन्ध जोडिएकै छ जस्तो लाग्छ मलाई । नभए अरू वेला ५० रुपियाँ पर्ने चिज चाडपर्वमा किन तीन गुना महँगिन्छ भन्या ।’ त्यही वेला, एउटा ग्राहकले स्याउका दाना छान्न थाले । स्याउ र टमाटरबीच तन्किरहेको संवाद पनि अचानक त्यहीँ स्थगित भयो । मेरो चियाको गिलास पनि रित्तिइसकेको थियो, त्यतिन्जेलसम्म ।
